Natura nola bizi eremu urbanoko ikastetxeetan\n2020ko apirilaren 05a, igandea | Ordua Euskal Herrian 06:00:12\nAdos, baso eskolak eta naturaz inguratutako ikastetxeak abagune paregabea dira pedagogia berdearen onurez gozatzeko, baina Euskal Herrian asko dira hiri eta eremu urbanoetan kokatuta, asfaltoa lagun duten eskolak. Horiek ere, ordea, uste baino gertuago dute bioaniztasuna bertatik bertara lantzeko aukera. Horren lekuko, artikuluaren bukaeran aurkituko dituzun esperientziak.\nOrdiziako ikastetxeek Natur Eskola abiatu dute aurten, herriko Oiangu parkean. Arg: Uxue Urzelai\nNaturatik aldendu ditugu hiriak, berdea erauzi eta porlanaz ordezkatu dugu, gehienez eremu domestikatuetara mugatu, eta aurreko belaunaldiek landaz zuten ezagutzaren transmisioa moztu dugu, hori esan digute elkarrizketatuek. “Urte luzez asfaltorako joera nagusitu da, erosoagoa, lauagoa, garbiagoa… dela iritzita. Orain horri buelta ematen ari gara, ingurumenarekiko sentsibilizazioa gero eta handiagoa da, baina aldi berean tarteko urte horiek guztiek kaltea egin dute: nola konbentzitu herritarrak, berdea zen eta asfaltatu egin duten gune hori berriz berdetzeko?”, dio Iñaki Sanz biologo eta irakasleak. Haur ugari dira egunerokoan zelairik zapaltzen ez dutenak, baina jakin badakigu osasun, ongizate, ikasketa eta sormen iturri agorrezina dela natura: motrizitatea, autonomia, autokontrola, oreka, arreta, segurtasuna, norberaren trebezia eta potentzialtasunak, mugak eta interesak modu naturalean garatzeko aliatu ezin hobeak dira lokatza, lurra, zuhaitzak, belarra, hostoak… Naturarekin interakzio zuzena duten haurrak erlaxatuago bizi direla dio Heike Freire psikologoak (Berdean hezi liburuaren egileak) eta adimen abstraktua, afektibitatea, gaitasun sozialak, autoestimua, enpatia… garatzeko lagungarri zaiela. Eskoletako curriculumek ere bere gain hartu dute naturarekiko harremana eta ezagutza transmititzeko ardura, baina gaur egun oro har ikasgela barruan egiten da transmisio hori eta kontzeptu asko eman arren, ikasleari abstraktuak egiten zaizkio, ez dituztelako errealitatean ikusten, ukitzen, usaintzen, probatzen, ikertzen eta esploratzen.\nPlanteatu al dugu hirietako parke publikoak erreminta egokia direla inguruko eskolek baliatzeko? Zenbat eta kontzienteago izan eta parkeak hobeto diseinatu, orduan eta bideragarriagoa izango da helburu hezitzaileekin erabiltzea\nSoluzioa, lorategi edo espazio berderik ez duten ikastetxeentzat, gertu dituzten hiriko parke eta gune berdeak erabiltzea da, Iñaki Sanzentzat eta Maialen Sistiaga eta Irati Andoño Kutxa Ekoguneko baso eskolako hezitzaileentzat. Gakoa litzateke, Europa iparraldeko hainbat herrialdetan egiten den moduan, Udalarekin akordioak lortu eta parkearen kudeaketan hezkuntzaren ikuspegia txertatzea; hala, parkearen zati bat helburu hezitzaileetara bideratuz gero, belarra moztu gabe basati eta natural hazten utzi daiteke adibidez, eta bertako flora eta fauna mantendu. “Beti dago inguruan horma zaharren bat, huntzaz eta orbelaz betea, sugandilak bueltaka dituela. Edo larreren bat bere horretan, basalandareekin… Baliabide horiek aprobetxatu ditzakegu”, dio Sistiagak. Azken finean, mendira joatea ez du ahalbidetzen hezkuntza sistemak, urtean behin egiten den txangoan ez bada: Natura ikasgaiak ordubeteko iraupena du, eduki asko eman behar dira eta 30 ikasleko gela ezin duzu egunerokoan urrutira mobilizatu, bai ordea ondoko parkera. “Txangoa eta parkea osagarriak izan daitezke: Aiako Harritara joaten bazara, habitat eta bioaniztasun handiagoa ikusiko dituzu, baina momentu horretan nola dagoen baino ez duzu ikusiko, eta egunerokotasunak ematen dizu eboluzioa ikusteko aukera: loreak nola doazen aldatzen, urtaroak, egunetan edo egunean bertan zehar naturak duen bilakaera…”, azaldu digu Sanzek. Eskolan bertan konposta egitea, baratzea, oilategia edo negutegia jartzea, txoriak erakartzeko patioan haientzako bazkalekuak eraikitzea edota putzuak mantentzea, adarrekin zomorroentzako etxetxoak sortu eta zerbeza botatzea (xomorroak etorrarazteko), lorontziak jarri edo loreak landatzea… natura ikastetxera gerturatzeko modu errazak direla kontatu digute Sistiagak eta Andoñok, baina aukera artifiziala direla: “Inoiz ez da izango mendira joatea bezala, edo ikastetxeko lau paretetatik atera eta inguruko naturgunera hurbiltzea bezala”.\nEgur hila, basoko supermerkatua\nIkuspegi hezitzailetik parke urbanoak zer eduki beharko lukeen galdetu diegu elkarrizketatuei. Gutxienez, diote, larre bat, bere horretan hazten utzia eta etengabe mozten aritu gabe, bertako loreekin. Zuhaitzak eta zuhaitzetatik eroritako enborrak, egur hilak, aproposak dira baita ere, egur hila delako basoko supermerkatua: xomorro pila bat erakartzen ditu, baita onddoak ere. Eta hortik aurrera, elikadura-katean gora egin ahala, gainerako bizidunak agertzen hasiko dira. Hondarra bera ere baliabide aproposa da eta kostalde eder askoa dugu Euskal Herrian, hondartzak eta arrokak. “Onena litzateke hiri barnean egotea parke bat ahal den heinean inguruko gune berdeekin konektatua, eraztun bioanitza izatea eta ez irla bat, baita ibilbide edo korridoreren bat diseinatzea ere, eta ikastetxetik bertatik bada, are hobeto. Bertako espezieak mantentzen dituzten habitat ezberdin ugari baditu, primeran: urmaela, errekasto txikia, basotxo bat, zelaia… Eta horrelako parkeak egon badaude”, ziurtatu du Iñaki Sanzek. Kontua da, planteatu al dugu noizbait hirietako parke publikoak erreminta egokia direla inguruko eskolek baliatzeko? Sarri, parkeak paseatzeko eta aisialdirako gune baino ez direla iruditzen zaigu, eta ikuspegia apur bat zabaltzea da koska, diote elkarrizketatuek: zenbat eta kontzienteago izan eta zenbat eta egokiago diseinatu parkeak, orduan eta bideragarriagoa izango da helburu hezitzaileekin ere erabiltzea.\nIñaki Sanz, biologoa:\n“Mendira urtean behin joango gara eskolarekin. Ondoko parkeak, egunerokoak, ematen dizu eboluzioa ikusteko aukera: loreak nola doazen aldatzen, urtaroak, egunean zehar naturak duen bilakaera...”\n“Guraso eta irakasleek jakin-mina izan badute, eta ateratzeko gogoa ere bai, baina sarri atera eta gero ez dakigu aurrean daukaguna zer den, ez ditugu landare eta zuhaitzak ezagutzen, zein txori mota den, ahatea ala lertxuna den… eta horrek segurtasun falta handia sortzen digu helduoi”, diote Sistiagak eta Andoñok. Irakasleak formatzea da lehen urratsa, eta horretarako ikastaroak ematen ditu Ekoguneak.\nBeste kezka bat ere aipatu digu Sanzek: lorategi ereduko gestioa. Edo beste era batera esanda, behin eta berriz belarra mozten eta loreak aldatzen aritzea. “Parkeko gune batean bertako loreak hazten utziz gero, udaberri osorako belaze koloretsua izango duzu, baina ez dakit zenbateraino apreziatzen dugun hori. Estetikarekin zer ulertzen dugun, hor dago funtsa: iruditzen zaigu horma zaharrak bota eta berriak egin behar ditugula, baina niri horma zahar bat, goroldioa eta zintzilik belarrak dituela estetikoki zoragarria iruditzen zait. Estetikaren lerro oso markatua daukagu, ordena oinarri, eta eskema horretatik ateratzen dena iruditzen zaigu kaosa eta zikina. Txipa aldatzea litzateke”.\nEta euria ari badu?\nKanpora ateratzeko Euskal Herriko klima muga izan daitekeela uste duenarentzat, bere esperientzia kontatu digu Sanzek. Landareak ikasi berri dituzte eta horretarako ikasleak ondoko zelaira eraman ditu hiru astez jarraian, astean hiru bat aldiz: “Ikasleei esan nien, ‘gutxienekoa eskatuko dizuet, ekarri aterkia, xira eta izan hemen aldatzeko galtzerdi eta zapatilak’. Ez dugu inongo arazorik izan. Dinamika hori sortzea eta Gorputz Heziketarako bezala arropa egokia ekartzea besterik ez da”. Europa iparraldeko ikastetxe ugaritan ohikoa omen da: barrutik kanporako (eta kanpotik berriz barrura sartzeko) trantsizio guneak dituzte, eta bertan, besteak beste, katiuskak eta eguraldi traketsari aurre egiteko jantzi aproposak. Ekogunean abiatu duten baso eskolarako ere, arropa berezia eraman dute haurrek, arrantzaleek jantzi ohi dituzten buzoen modukoak, egiten duen eguraldia egiten duela kanpoan eroso aritu ahal izateko. “Gainera, eguraldi ‘txarra’ ikasketa-prozesu izugarria da umeentzat: putzu bat deskubritzea, euripean jolastea…”, nabarmendu digu Sistiagak.\nEkoguneko baso eskolan, arropa berezia daramate haurrek, arrantzaleek jantzi ohi dituzten buzoen modukoak, egiten duen eguraldia egiten duela kanpoan eroso aritzeko\nGelan landutakoa benetan ikustea, naturako gaiak naturan lantzea; hain xede sinplea, baina maiz hain ezohikoa. Hortik aurrera, bestelako gaiak ere jorratu daitezke naturguneetan. “Oinarrizko kontzeptuak irakastea erraza da, baina bertatik bertara bizi badituzu askoz aberasgarriagoa da emaitza –dio Sanzek–. Landareak landu ditugu, eta ezberdintasun handia egon da aurkezpena gelan egin dutenen eta lorategian egin dutenen artean: ikasgelan, loreen zatiei buruz hitz egiten aritu dira, aurrean lorerik izan gabe, eta orokorrean ez da ulertu, ez dute barneratu. Lorategikoen aurkezpena askoz praktikoagoa izan da, batere abstraktua”. Inguruak berak ere eragiten du klasean: loretik marrubia ateratzen ikusi dute, “eta tontakeria dirudi, baina ikasle bati behin esan nion tomatea loretik ateratzen zela, eta zur eta lur geratu zen; apustu egingo nuke ez dela bakarra”. Aurrekoan, zirauna agertu zitzaien lorategian, klasea moztu eta ziraunaz aritzeko aprobetxatu zuten. “Adi-adi egon ziren denak, eta gelan ikasia genuen zirauna, baina ziur naiz lorategiko esperientzia eta gero ez zaiela ahaztuko hitz egin genuena. Azken finean, jakin-mina sortzeko aproposak dira errealitatera bidaia hauek; beharbada ez dituzu eduki guztiak emango, baina gaiarekiko interesa sortu baduzu, bide handia duzu egina”.\nIzan ere, ez da gauza bera orduak arbelari begira eserita ematea, edo zelaian jardutea. Lorategira ateratzen hasi zirenean, ikasleak aztoratuta joaten zirela kontatu digu Iñaki Sanzek, berria baitzen haientzat, eta irakasleentzat ere deserosoa izan daiteke eguneroko kontrol eremutik ateratzea, baina kanpora egun gehiagotan jo ahala, irakasle eta ikasleak halako guneetan normaltasun osoz eta lasai mugitzeko ohitura hartzen joan dira.\nJarri enbor pare bat hiriko jolas-parkean\nEskolaz kanpoko orduetan ere, jakina, asko egin daiteke, eta hirietako jolas-parke uniforme, gris, gatzgabeak eraldatzea urrats inportantea litzateke. Auzoetan bestelako jolas-parke berdeagoak eta askeagoak aldarrikatzen dituen mugimendurik bada jada. Elkarrizketatuen esanetan, kulunka bezain dibertigarria izan daiteke egur hil bat eta adituen arabera zuhaitzera igotzeko prozesua hezkuntza-prozesu perfektua da haurrarentzat, adrenalina, erronka, oreka eta koordinazioa tarteko. Jarri enbor pare bat, lurra erliebe ezberdinetan, eta jolas-dinamika erabat aldatuko da, diote, baita natur-baliabideak neutroak direlako ere; naturan ez daude neskentzako eta mutilentzako jostailuak: rolak nahasten dira, sormena piztu, joko indibidual eta bideratuak alboratu… Hori bai, “umea gehiago zikinduko da –gogoratu du Sanzek–, eta guraso bezala planteatu beharko duzu: merezi dizu? Ba agian bai, hain gustura dago umea, bestelako interakzio eta jolas batzuk probatzen”.\nMezu bateratua dute elkarrizketatuek: eskola ez dadila izan inguruarekiko isolatuta dagoen irla, izan daitezela kanpoaldea eta ingurunea ere ikasgela, eta ingurune horrek izan dezala berdetik. Maialen Sistiagak argi du: “Trantsizioa helduok behar dugu, haurrak segituan moldatzen dira”.\nJolas-parke basatiagoetan, rolak nahasten dira, sormena piztu, joko indibidual eta bideratuak alboratu... Hori bai, “umea gehiago zikinduko da. Merezi du? Ba agian bai”\nAdibide gehiegi ez daudela aipatu digute elkarrizketatuek, eta daudenean, sarri irakasleen apustu pertsonalak direla. Eredu batzuk bildu ditugu eta horretarako, elkarrizketatuez gain arkitektura eta diseinua oinarri dituen Tipitik taldeko Ane Abarrategi eta Manuela Abasolok lagundu digute.\nEskolako patioa eraldatzen\nIkastetxeak berak zelaia, naturgunea edo lorategia izatea altxorra da, eta horren jakitun, eskola batek baino gehiagok abiatu du jolastokia eraldatzeko proiekturen bat. Durangoko Kurutziaga ikastolan, esaterako, patioa aztertu eta berritzeko proposamenak haurrek eurek egin dituzte marrazki bidez, eta ikasleen lanetan argi ikusi dute guraso eta irakasleek: “Berdea da nagusi”. Zuhaitzetara igotzeko sokak, zubi tibetarrak, ortua… eskatu dituzte eta norabide horretan berritu dute patioa. Behin naturgunea lortuta, jolasteko, ikertzeko eta ikasketa prozesuarekin lotzeko aprobetxatu ohi dute eskolek: Donostiako La Anunciatan lorategiko zuhaitzak eta hostoak identifikatzeko Trivial jolasa sortu dute; Irungo El Pilarren hegaztientzat jantokiak eraiki dituzte ikastetxeko lorategian…\nTokioko Fuji Kindergarten haurreskolan, umeak eskalatuz sartzen dira ikasgelan.\nEreñotzun, arbelaren ordez putzua\nAlemanian, ikastetxe batzuek ohitura daukate inguruko hezeguneren baten ardura hartu eta ikasgaiak lantzeko bertara mugitzeko. Ideia horri tiraka ekimen interesgarria sortu zuten Hernaniko Ereñotzu auzoko Txirrita eskola txikian, Aranzadi Zientzia Elkartearekin elkarlanean: garai batean putzu izandakoa baina denborarekin galdutakoa berreskuratu zuten 2013-14 ikasturtean, zonaldea inpermeabilizatuz eta egokituz. Zepadi putzua birsortzea lortu zuten, orain gune babestua, eta urtebetean landare urtarrak eta anfibio ugari agertu ziren. Putzua baliabide ezin hobea bihurtu zen curriculumeko gaiak jorratzeko: Matematikak landu behar zituztela? Igelen arrautza kopurua edo putzuaren azalera zituzten horretarako; beroaren eraginez putzua murriztu zela eta baso-igel gorriek arrautzak bertan jartzeari utzi ziotela? Aldaketa klimatikoaz aritzeko adibide paregabea zuten; eta kartografia, toponimia, animalien metamorfosia… jorratzeko ere baliagarria izan zitzaien. Ziraba proiektuak unitate didaktiko baterako eman zuen eta gaur egun oraindik lotura mantentzen dute ikasleek putzuarekin: gurasoek txangoak eta ekintzak antolatzen dituzte bertan.\nZepadi putzua (Arg: Xabier Rubio)\nNatur eskola Oiangun\nOrdiziako Oiangu parkea golf-zelai bihurtzeko proiektu polemikoa bertan behera geratu ostean, gune berdeari beste erabilera bat ematea erabaki dute. Aranzadiren ekimenez eta Udalak finantzatuta, herriko bi ikastetxeek baliatu dute ikasturte honetan lehenengo aldiz, Natur Eskola gisa. 10-12 urteko ikasleak aritu dira bertan naturarekiko harremana lantzen eta hainbat gai jorratzen. “Natura bizitzea eta harreman positiboa sortzea bera bada helburu eta lorpen –dio Yoana Garcia ekimenaren bultzatzaileak–. Orain asmoa da adin gehiagotara zabaltzea eta irakasleek jarrera baikorra eta borondatea agertuz gero, maiztasuna ere areagotzea, edukiak aire librean lantzeko”.\nOñatiko parkea hobetzeko gomendioak\nOñatiko Zuazola-Larraña institutuko ikasleek, gelan oinarrizko kontzeptuak landu ondoren, herriko San Martin parkera joan eta ingurunea aztertu dute, biodibertsitatean arreta jarriz. Fauna eta floraren diagnostiko xehea osatu dute gazteek eta parkeko aniztasunaz jabetuta, berau baloratzeko, babesteko eta hobetzeko neurriak proposatu dituzte. Tartean, zuhaitz gehiago landatzea, espezie ezberdinak ongi identifikatzea, zelai zabal bat egokitzea, haritzaren enbor hilak mantentzea, bizilekuak egitea hegazti, saguzar, triku eta intsektuentzako... Maiatzean, gomendio sorta aurkeztu zioten alkateari, parkea biziberritzeko udalbatzak kontuan izan ditzan.\nBaso eskola, ugaritzen ari den eredua\nBasoa bera ikasgela duten eskolak errotutako eredua dira Europa iparraldean (1.000 baso eskola baino gehiago daude Alemanian, esaterako) eta Euskal Herrira ere iritsi da zipriztinik. Ozaetan, hiru ikasturte daramatzate curriculumeko edukiak inguru naturalean lantzen, gela itxi baten beharrik gabe: inguruko 20 ikasletik gora hartzen dituzte Plisti Plasta heziketa gunean. Bihotz Inguru Elkarteak berriz, hirian bizi arren naturan hazi daitekeela frogatu nahi du: Donostiako Ulia basoan, duela lau urte jaio zen baso jolasgunea, 3-6 urte arteko haurrei zuzendua. Datorren ikasturtetik aurrera, astelehenetik ostiralerako hezkuntza proposamen normalizatua abiatuko dute bertan, “gure txikien garapenerako benetako beharrak ase eta errespetatuko dituen pedagogia” aplikatu asmoz. Orendainen ere, antzeko ekimena dute buruan.\nBaso eskolen eredua gizarteratzeko eta hezkuntza publiko osora eskaintza zabaltzeko xedez, proiektu anbiziotsua abiatu dute Ekogunean. Hiru ikastetxe publiko ari dira parte hartzen aurre-proiektu pilotuan: Hernaniko Langile, Donostiako Amara Berri eta Alkizako eskola txikia. 3-5 urteko haurrak ari dira, egiten duen eguraldia egiten duela kanpoan jardun ahal izateko arropa jantzita (ikusi argazkia). “Lehenengo, espazio berriko oinarriak azaltzen ditugu –kontatu digu Maialen Sistiagak–. Adibidez, zuhaitz bat aukeratzen dute ikasleek, galduz gero erreferentziatzat hartzeko. Egunaren hasieran, bildu egiten gara, ikasgelan egingo luketen moduan eguneko gaiez hitz egiteko eta bide batez naturari lotutako kontuez mintzatzeko (ze eguraldi egiten du, nola daude lore eta zuhaitzak, zein urtarotan gaude?...). Gelako dinamika jarraitzen dugu, baina naturan eta naturara egokituta. Paperean beharrean makilarekin lurrean margotu dezakete edota horma-barrara igo ordez, zuhaitzera igo daitezke. Uztartzen ditugu jolas librea eta jarduera gidatuagoak (baratzera edo animalien gunera goazenean, adibidez)”. Etorkizunean, hala nahi duten eskolek ikasturte osoa egunero baso eskolan klasea ematea da helburua, inguruan dituzten berdeguneak baliatuz. Metodologia aukeratzen duten ikastetxeei aholkularitza eman nahiko lieke Ekoguneak, eta horregatik du martxan esperientzia pilotu hau.\nEkoguneko baso eskolan, haurrek buzo bereziak daramatzate soinean.\nUtikan jolas-parke gris eta tristeak\nJolas-parke naturalagoak eskatzen dituzten mugimenduek sustatuta, material birziklatuek eta naturak berak eskaintzen dituen baliabidez hornitutako parkeak aurki daitezke, haurrek aske jolasteko pentsatuak. New Yorkeko play:groundNYC edo Galesko Plas Madoc abentura parke itzeletaraino joan gabe, inguruan ere badira adibide interesgarriak, Amurrioko Tertanga jolasgunea edo Lakuntzakoa kasu, umeen euren ekinetik sortuak. Berriki, inguruko haurren proposamenetatik abiatuta, labirintoa egin dute Atotxako parkean (Egia, Donostia), bizilagunek, hainbat ikastetxetako ikasleek eta zenbait erakundek elkarlanean.\nEgiako auzokideek elkarlanean egindako labirintoa (Arg: Egia Segurua Haurren Egia)\nKanal hauetan artxibatua: Hezkuntza | Ingurumena | Hirigintza | Biodibertsitatea


Cyril Ramaphosa - Wikipedia, entziklopedia askea.\nMatamela Cyril Ramaphosa (Inkandla, Hegoafrikan, 1952ko azaroaren 17a) Hegoafrikako politikari, enpresari, ekintzaile eta sindikatu-burua da. 2018ko otsailaren 14ko Jacob Zumaren dimisioaren ondoren berak hartu zuen Hegoafrikako behin-behineko lehendakaritza.\n2020ko otsailaren 10a - 2021eko otsailaren 6a\n← Abdel Fatah al-Sisi - Félix Tshisekedi →\n2019ko maiatzaren 22a - 2019ko maiatzaren 22a\nHautetsia: 2019 South African general election (en)\n5. Hegoafrikako presidentea\n2018ko otsailaren 15a -\n2014ko maiatzaren 26a - 2018ko otsailaren 15a\n2014ko maiatzaren 21a - 2018ko otsailaren 15a\nSoweto, 1952ko azaroaren 17a (68 urte)\npolitikaria, sindikalista eta enpresaburua\nOlof Palme Saria (1987)\nRamaphosak Hegoafrikako Unibertsitatean eta Limpopoko Unibertsitatean ikasia da. Afrikako Kongresu Nazionalaren alderdikidea da. Apartheiden aurkako borrokan aritzeagatik, 70. hamarkadan preso egon zen. 1987an Olof Palme saria jaso zuen; bera izan zen sari hori jaso zuen lehendabiziko munduko pertsonalitatea. Jacob Zuma Hegoafrikako lehendakaria izan zen bitartean, Ramaphosa lehendakariorde postua bete zuen. 2017ko abenduan Nasrecen, Johannesburgo hegoaldean, egin zen alderdiaren batzarrean Afrikako Kongresu Nazionalaren lehendaria izendatu zuten. Bete duen beste kargu garrantzitsua Nazio Planifikazioaren Batzordearen lehendakaria izatea izan da.\nWikimedia Commonsen badira fitxategi gehiago, gai hau dutenak: Cyril Ramaphosa


Zuzendariak: Karey Kirkpatrick eta Jason Reisig. Gidoia: Karey Kirkpatrick, Clare Sera, John Requa, Glenn Ficarra (Sergio Pablosen Yeti Tracks istorioan oinarritua). Animazioa. AEB, 2018\nIstorioa: Mendi garai batean, yeti edo bigfoot-en herrixka bat dago. Lan egitea eta lasai bizitzea dute helburu, eta, horregatik, ia ez dira herrixkatik ateratzen, gizakiren bat, “ointxikiren” bat, topatuko duten beldurrez. Egun batean, ordea, yeti gazte batek “ointxiki” bat ikusiko du, eta hankaz gora ipiniko du komunitate osoaren bizimodua.\nHizkuntza: Tantaka ikus ditzakete haurrek filmak euskaraz zineman. Askok askotan salaturiko gabezia, euskaraz bizi nahi duenak ia astero sufritzen duena ikuskizunen sailari erreparatzean. Zinema Euskaraz programari esker, tarteka iristen zaizkigu euskaratutako zenbait film. Ale bakanak, biziki eskertzen direnak, nahikoak izan ez arren.\nOnena: Haurrentzako izan arren, familia osoak ikusteko modukoa da. Txukuna eta dibertigarria. Gainera, bizi ditugun garaiotan aintzat hartzeko mezua du, beldurrean oinarritutako sinesmen, mundu ikuskera eta egitura sozial eta politikoei kritika egiten baitie.\nTxarrena: Balekoa da, baina ez espero lan gogoangarririk. Haurrentzako animazio lan askotan gertatzen den moduan, abestiak ditu tartekatuak. Kasu honetan, filmari bizitasuna eman baino, kendu egiten diote.


Ez dira jolaserako itzuli\nMailaz igo berri den talde batek beti izan ohi ditu kezkak eta zalantzak, ea nola egokituko den aurretik behetik ikusten zuen lehiaketa horretara. «Hiru hilabete etxean entrenatzen arituta, ziurgabetasunez beteta geunden, ez baikenekien zer topatuko genuen itzuleran». Gari Uranga Zarauzko entrenatzailearen hitzak dira (Zarautz, Gipuzkoa, 1982). Zalantzak, baina, azkar uxatu dituzte. «Egia esan, etxerako lanak ondo egin ditugu, eta jendeak izan duen ilusioarekin errazagoa izan da uretan lan egitea». Hamar urteren ondoren mailaz igota, Urangaren arabera, momentuz denboraldi «txukuna» egiten ari dira.\nTKE ligan esperientziarik ez duen arraunlariari gehiago kosta izan zaio lehiaketara egokitzea. Enbata ontziko «arraunlari askorentzat» ere halaxe izan da. «Talde eta entrenatzaile gisa, arraunerako eskarmentua eta lasaitasuna falta zaizkigu». Aitortu du ligako lehen bi jardunaldietan, Coruñan, gabezia horiek azaleratu zirela. «Urduritasun puntu hori bagenuen, eta baldintzak ere ez ziren onak izan arraun egiteko: haize handiko bi egun izan ziren, eta ezinegon handiagoa eragin zuen traineruan».\nHalere, ilusiorik ez dute falta traineruan. Urangak azaldu duenez, lehen estropadatik lehiaketari «neurria hartzen» dabiltza. «Geure burua aurkariarekiko non dagoen ikusteko eta denboraldian gure lekua zein izango den jakiteko». Garbi dauka behetik hasi behar dutela lehiatzen: «TKEn izugarrizko maila dago, eta badakigu ezin ditugula ezarri lortuko ez ditugun helburuak».\nEusko Label Ligan sei jardunaldi jokatu direla kontuan hartuta, Zarautzek gorengo mailara izan duen itzulera «ona» izan da, Enbatako entrenatzailearen esanetan. Birritan egin dute hamaikagarren, behin azken, eta beste bitan zazpigarren. Getxon egin zuten estropadan jarri du azpimarra Urangak. «Lehen txandan aritu ginen, eta hasieratik amaiera arte oso eroso sentitu ginen. Garaipena lortzeko borrokan zaudela jakitean, arraun egiteko era ere aldatu egiten duzu». Getxon eta aurretik Donostian zazpigarren izan ziren, eta horrek hurrengo jardunaldietan bigarren txandan aritzeko aukera eman zien. Alabaina, emaitzak, gozotik baino, gehiago izan zuen gazitik, azkenak izan baitziren bietan. «Aurkariak hasieratik joaten bazaizkizu, burua galtzeko arrisku handiagoa duzu. Dena kate bat da».\nEz du ezkutatu lehen txandatik bigarrengora salto «handia» dagoela. «Bigarren txandan doazen bi edo hiru taldek ohorezko txandan joka dezakete erabat. Beraz, jokoz kanpo geratzen da gurearen moduko talde bat txanda horretan lehiatzea. Zaila bada ere, aurkariei gauzak ahalik eta zailenen jarri nahi dizkiegu, eta horretan gabiltza lanean».\nZarauzko prestatzaileak irudipena du orain arte baldintzak alde izan dituela Enbatak. «Kaleetan zortea eta egun ona izaten baduzu, emaitza txukuna lor dezakezu; aldiz, dena aurka tokatzen bazaizu, azken postura joan zaitezke. Hari horri tiraka, datu esanguratsu bat aipatu du Urangak: «Getxoko estropadan [zazpigarren egin zuten] irabazlearengandik 35 segundora geratu ginen; eta igandean, berriz, 38ra, azkenak». Alde horiek eskuartean izanda, garbi mintzo da: «Sinatuko genuke estropada guztietan garailearengandik 35 segundora iristea».\nLigan bi multzo daudela dio Urangak, ongi bereizita. «Aurreko ontziei irabaztea ia ezinezkoa da. Bigarren multzoan gauden taldeon artean, berriz, berdintasun handia dago, eta, egun batean estropada on bat eginez gero, puntu sorta ederra eskuratu dezakezu». Zarautzentzat teorikoki aurkari zuzenak ziren Aresek eta Lekittarrak, behinik behin, eragile horri probetxua atera diote. Urangak, ordea, ñabardura bat egin du: «Segundo gutxi horiengatik estropada batean baino gehiagotan aurretik badabiltza, ez da zorte kontua: gauzak ondo egiten ari diren seinale da».\nSailkapeneko 11. lekuan da Zarautz, hemezortzi punturekin. Kaiku hiru puntu atzetik du, eta Ondarroa, berriz, lau aurretik. Urangak, baina, ez du sailkapeneko zenbakiekin itsutu nahi. «Ez diot askorik begiratzen. Sailkapenak azken jardunaldian non egongo garen ikusteko balioko digu». Hori bai, denboraldi hasieran espero zuen lekuan daude. «Ontzia ondo doa, eta aurkariak gertu ditugu. Argi dugu geure onena ematen badugu eta zorte apur bat izaten badugu emaitza on bat atera dezakegula».\nTalde asko indarrez berdintsu daudenez, emaitzetan gorabeherak izateko arrisku handiagoa dagoela uste du. Baina, gerora begira, beste interpretazio bat egin du Urangak: «Logikak dio liga aurrera joan ahala ontzi bakoitzak sailkapenean bere lekua aurkituko duela. Baina edozer gerta liteke».\nHelburua, bakarra eta argia\nGorabeherak gorabehera, denboraldi hasieran ezarritako helburua ez du aldatu Enbata ontziak. «Nagusia, dudarik gabe, datorren urtean ere Eusko Label ligan aritzea da. Badakigu helburua betetzea kosta egingo zaigula, baina lanean buru-belarri ari gara. Izan ere, atzetik dagoen taldea [Kaikuk] ona da, eta ezin duzu lo hartu. Dena den, estropada batean baino gehiagotan erakutsi dugu gu ez garela beste inor baino gutxiago. Ilusio osoz borrokan jarraitzeko prest gaude».\nEnbata ontzian gaztetasunak du indar berezia, Urangak, Gaizka Garmendiak eta beste gutxik duten eskarmentua lemazain dela ahaztu gabe. Zarauzko entrenatzaileak buruan ondo sartuta dauka klubaren bide bakarra zein den: harrobia lantzea, lehen ontzira jauzi egiteko. Aurten, Zarautzek hogei arraunlarietatik hamabost ditu etxekoak. «Herritarrek traineruan harrobiko arraunlariak ikusten badituzte, arraunarentzako beti izango da mesedegarria».


Paper.li zure egunkari digitala sortzen du - Geofumadas\nPaper.li zure egunkari digitala sortzen du\nAbendua, 2011 Internet Ordizia, My egeomates\nMashable saria izendatu du Social Media kategorian, hazkunde handiagoa duten sare sozialen zerbitzuen artean. Bere praktikotasuna oso erraza dirudi, oinarrizko premisa erantzuten duena:\nEgunkari digital hori jarraitzen dudan gauzarik garrantzitsuena izan balitz ... zergatik ez partekatu besteekin?\nModu honetan edonork bere egunkari digitala sortu dezake, ez da beharrezkoa kontu bat sortzeko, lehendik dagoen Twitter edo Facebook erabil dezakezu. Gero barrutik gure tabloidea sortzeko aukerak aukeratzen ditugu rss, Twitter, Facebook, Google+ eta beste aukera batzuen artean. Zerbitzu hori automatikoki egunkari bat sortzen da egunetan gure erosotasunean: eguneko bi, egunero edo astero; lehenago irakurri dugunaren artean lehentasuna, gogokoena izan duguna edo partekatutako edukiaren joera handiagoa duela. Behin sortutakoa editatu ahal izango da, gure lehentasuneko goiburuko gaiei bidaltzen edo gure irizpideen arabera ezabatuz.\nEstrategia birikoa bizkorra da, bereziki Twitterekin, automatikoki argitaratzeko aukera sortzen duzunean, aipatutako kontuen jakinarazpenak ere sortzen ditu eta harpidedunek mezu elektroniko bat jasotzen dute garrantzitsuenen laburpenarekin.\nLagina egiteko Txile Twitter-enJesús Grande-k gai honi buruz jarraitzen dituen gaietatik sortua. Egunero irakurtzen ari den lagun bati buruz jakin nuen, esan zidan Txileko eta Argentinako egunkari batzuek eskaintzen duten baino askoz hobeak direla ... eta Twitterek ia ez du sortzen.\nZalantzarik gabe, Paper.li etorkizun handia duen zerbitzua da. Zure negozio-eredua oraindik ez da islatzen, orain publizitate zerbitzatua zure jabetza da, nahiz eta gure kodea espazio txiki batean gehitzeko aukera ematen duen; baina zerbitzu ezberdinei ekin diegu, buletinaren balio erantsiaren eta espazio propioen arabera.\nAstebetez erabiltzen dut, eta behin betiko uste dut sare sozialetarako sortutako zerbitzuetan onena dela. Gure intereseko gaietan gertatzen diren gauzez jabetzeko modu ona, bereziki berritasuna zaharkiturik geratzen baita kontu asko bezala; beraz, ez konektatu hiru egunetan ura atera dezaten uzten du. Paper.li dator horietako batzuk konpontzeko, sortzen diren egunkariak gordetzen direlako eta edozein egunetan kontsultatu ahal izango direlako, baita iturri ezberdinetan sartutako 25 artikuluetan baino gehiagotan argitaratutako tabloide batean ere.\nOraingoz, 5 egunero gomendatzen dut honako hau merezi duela irakurri dutela:\n#Lidar Daily. Steve Snow, ikuspegi geozentrikoaren inguruko ikuspegi orokorrarekin, baina urruneko kontzentrazioan eta hodeian oinarritutako tratamenduan oinarritutako gaietan eskasia falta da.\nAldizkaria clickGeo, Anderson Madeiros-ek. Eduki geoespazial asko, Open Source eta geomarketing lehentasunarekin.\nKokapenaren arabera, Gregg Morrisek. Ezaugarri eta geokokapen aplikazio berriei zuzendutako edukia.\nZuzendaritza aldizkaria astean. Asteko tabloide bat da, aldizkari honen azpimarragarriena.\nModu teknologikoei aurre egin ohi diot, sare sozialekin lotutakoak batez ere; 2011 urtea Geofumadas sare sozialekin integratzeko erabakia markatu du; 11 hilabeteetan kontua Twitter ia 1,000 eta Facebook orria ia 10,000-era. Duela hilabete batzuk zerbitzu hau probatu nuen, eta zer gertatu zen ikusteko itxaron nuen, eta azkenean sartu nintzen eta jarraipen bide gogokoen artean jartzea erabaki nuen.\nSortu zure egunkaria Paper.li-n\naurreko Post«Aurreko Open Planet, 77 orriak zure kontuan aldatzeko\nNext Post Xperia Mini X10, Android lehen topaketaHurrengo »\n5 "Paper.li zure egunkari digitala sortu" erantzuten du.\nHernán Orlando Barrios Montes dio:\nMaiatza, 2019 at\nZehazki jakin nahi dut, zein da ordainketa-metodoa eta zein den zenbatekoa?\nOso eskertu eta eskerrik asko\nAbuztua, 2014 at\nArtikulu bikaina, oso didaktikoa aurkitzen dut.\nEskerrik asko zure ekarpenagatik,\nHernán Orlando Barrios Montes.\nOtsaila, 2012 at\nIKTen batez besteko egunkari bat sortzeko aukera ematen duen beste zerbitzua seipads.com da. Jakinarazi interesatzen zaizkizun IKTak eta egunkari automatikoki sortzen dituzunak\nBeno, aurrera. Blogger hasteko modu bat da\nWeb orri bat izan nahi nuke, non publizitatea jartzeko eta kargatzeko eskubidea ere izan dezaket ...


La revista de viajes con HistoriaS livingstone Archivos - Historia duzu aldizkari bidaia\nLeku berezia Afrikan dut bidaiatu bat, nire bizitzako ilunabar ederrenak bat\nAza 14 2010\t Victoria Falls Helikoptero gorako hegaldiaren\nJavier Brandoli (Livingstone, Zambia) Victoria Falls gainean hegaldi helikoptero Zambezi ibaia milia baino gehiago plunging rock hausten duen pitzadura estu bat luze ikusteko aukera. Ostadarraren dator eta doa vapor de la isla eta eguzkia. Irudi polit bat. Azken artean 15 […]\nIra 19 2010\t Kafue National Park: , leopardo da porrota\nLivingstone bihotzean bila hasi aurretik, leopardo du ikusteko saiatu, animalia bat eludes, me hilabete. Kafue Park, Zambian, muntatzeko gailu guztiak aurreikusitako bilera lortzeko.\nIra 03 2010\t Victoria Falls, , Livingstone de aurkikuntza\nEta azkenean iritsi zen Victoria Falls I. Ikuspegi Zimbabwe alde. Zambian alde gustuko duela adierazi dut, non helikoptero uhartean zehar hegan eta Livingstone izan zen. Leku A, igerileku natural bat, rock zintzilikatzen, eta non rainbow ukitzen ia […]\nJul 22 2010\t Zanzibar: Exploradores hasiera, esklabo amesgaizto\nZanzibar, Indiako perla, usain eta zaporea esentzia, bi aurpegiak desberdinak maskara bat da. XIX mendeko esploratzaileek handia Hasiera-puntua ere izan zen, mendeetan zehar, esklabo merkataritza zentro nerbio bat, Afrikako bihotzean zauria gehien terrible.


Hondarribiaren eta Irunen promozioa Bordelen, Aste Santuaren ondoren\nAzokaren helburua da lurraldeko biztanleak animatzea, Iparraldeko eta Hegoaldeko Euskal Herria bisita dezaten. Kolektibo horren bisita sustatzea lehentasuna da bi hirietako sektore turistikoarentzat eta merkatarientzat. Bidasoa bizirik-ek Destinos Euskadi stand-ean parte hartuko du, Hondarribiko eta Irungo turismoa sustatuz. Gure lurraldean egin daitezkeen bisitei eta aktibitateei buruzko informazioa emango dute bertan.\nAste Santuko datuak\nBidasoa eskualdeko hotelek Aste Santuan izan duten okupazioa, ostegunetik astelehenera, %84,61ekoa izan da, %89,79koa Irunen eta %72,51koa Hondarribian. Gipuzkoako joerarekin bat eginez, 2017koa baino apalagoa izan da okupazioa, %90,18ra heldu baitzen orduan, %94,12 Hondarribian eta %86,25 Irunen.\n3.328 kontsulta jaso dira Irungo eta Hondarribiko turismo bulegoetan. Horietatik 2.640 Arma Plazako bulegoan, 604 Kirol Kaian eta 84 Irungo Luis Marianoko bulegoan. Gipuzkoako joera jarraituz, datu positiboak dira, baina joan den urtekoak baino apalagoak, 4.259 jaso baitziren orduan.\nTurismo bulegoetatik pasa diren bisitarien jatorriari dagokionez, %10,25 atzerrikoa izan da (%6,49 frantziarra), %13,22 Euskadikoa, %4,84 Gipuzkoakoa, %3,13 bertakoa eta %68,57, estatuko beste lekuetakoa. Horien artean, nabarmentzekoak dira kataluniarrak (%18,12), madrildarrak (%17,07) eta Gaztela-Leongo bisitariak (%6,97).\nEsperientzia enogastronomikoak eta jatetxeen gida\nBi hirietako jatetxeen gida berriro editatu da, turistei informazio hori modu argi eta arinean eskaintzeko asmoz. Gida berrian 127 jatetxe agertzen dira (53 Hondarribikoak eta 74 Irungoak) eta haien kokapena eta eskaintzen duten janari mota ezagutu daitezke.\nBestalde, esperientzia enogastronomiko bakoitzeko bideo bat egin du Bidasoa bizirik-ek. Artisau ogiaren elaborazioa, ardo dastaketak, bertako produktuekin platerak prestatzea, izozkien elaborazioa, artisau garagardoarena, edo sagardo eta txakolin ekoizleen bisita gidatuak dira esperientzia horietako batzuk.\nLurraldea, gastronomia eta produktuak era ezberdin batean ezagutzeko aukera eskaini nahi zaie bideoen bidez, Irungo eta Hondarribiko herritarrei, baita bi hirietako bisitariei ere. www.bidasoaturismo.com web gunean ikusi ahal izango dira bideoak.\nEnpresa nautikoen gida\nZerbitzu nautikoen eskaria gero eta handiagoa izaten da urtero, Irun eta Hondarribia bisitatzen dituzten turisten artean. Informazio guzti hori modu arin eta sinple batean eskaintzeko asmoz, gida berriro editatu da, eta informazio kartel berri bat egin, turismo bulegoetan, portuan etab. kokatzeko.


Poloniak COVID-19ren mugak estutu ditzake kasuak hazten jarraitzen badute, dio ministroak - EBko kazetariak\nPoloniak COVID-19ren mugak estutu ditzake kasuak hazten jarraitzen badute, dio ministroak\nPoloniak COVID-19 murrizketa gogorragoak kontuan hartu beharko ditu eguneroko batez besteko kasuak 7,000 gainditzen baditu, Osasun ministroak esan zuenez, gobernuak ohartarazi baitzuen infekzioak ia bikoiztu egiten zirela astero, idatzi Alan Charlish eta Alicja Ptak, Reuters.\nEuropa erdialdean eta ekialdean, non txertaketa tasak kontinentearen mendebaldean baino baxuagoak diren, azken asteetan kasuak gora egin du, Poloniako funtzionarioek herritarrei txertoa hartzeko eta indarrean dauden murrizketak jarraitzeko eskatu diete.\n"Urriaren amaieran egunean 7,000 kasu baino gehiagoko batez besteko mailan bagaude, urrats murriztaileagoak hartzea kontuan hartu beharko dugu", esan zuen Adam Niedzielski PAP estatuko albiste agentziak. «Azaroaren hasieran hartuko dira erabakiak».\nHala ere, Niedzielskik azpimarratu du gobernuak ez zuela blokeoa kontuan hartzen.\nLarunbatean Poloniak egunero 6,000 kasu baino gehiago salatu zituen maiatzetik lehen aldiz.\nWaldemar Kraska Osasun ministroordeak astelehenean Polskie Radio 1 kate publikoari esan zion eguneroko kasuak astean astean %90 inguruko erritmoan hazten ari zirela.\n"Astelehenean lortu ditugun emaitzek ez dute islatzen pandemiaren zein fasetan gauden, beti baxuagoak dira... baina garrantzitsuagoa dena goranzko joera sendo hori da, eta maila altuan, momentu honetan eusten ari dena. %90etik gorakoa da joan den astearekin alderatuta", esan du.\nPoloniak zigor bakoitzeko milioi euro ordaintzera kondenatu zuen egunero Europako Batzordeari\nVon der Leyenek pandemiarako prestazioan zentratzen da Osasunaren Munduko Goi Bileran


Irudi Biziak, el cine en la enseñanza – Irudi Biziak, el cine en la enseñanza\nZinema baliabide eraginkor gisa\nGure munduan, non ikusentzunezkoak gure bizitzan paper garrantzitsua jokatzen duen, zinema tresna didaktikoa izan daitekeela uste dugu eta ez entretenimendu soila.\nZinema jendearentzat orokorrean, eta bereziki haur eta nerabeentzat, ikuskizun ludikoa da. Ondorioz, ikasleen aurretiko jarrera, positiboa eta partehartzailea da, bai pelikula ikusten ari diren bitartean bai pelikula ikusi ondoren ere.\nIrudi Biziaketik, ikusleak gure programetako pelikulen bidez HUNKITU egin nahi ditugu. Pelikulak ikustera datozen ikasleek ondo pasako dute, hunkitu egingo dira eta batzuetan baita kezkatu edo harritu ere. Azken finean, maila emozionalean zerbait mugituko zaie beraien barrutian, eta zerbait horrek pantailan ikusitakoaren inguruan hausnartzen lagunduko die.\nHausnarketa erantzun motibatzaile bat emateko.\nAdimen emozionalarekin eta pertsonen garapen integralarekin lotuta dauden hausnarketa eta gogoetak piztu nahi ditugu, horrela emozio, sentimendu, bizipen eta kezkei heldu ahal izateko.\nHonetaz gain, norbere garapen eta ikasketa mekanismoak martxan jartzen laguntzen duten metodo aktiboetan oinarrituta, motibazioa eta estimulu positiboak sustatuz.\nIrudi Biziakek ibilbide oso bat diseinatu du, zinemaren bidez, baloreen ikasketa errazten saiatuz. Erritmoa, gai erakargarriak eta balore sozialak dituzten pelikulak entretenimendu eta ikaskuntza iturri gisa analizatuz.\nZinema hekuntza tresna bezala erabiltzea, motibazio eta estimulu positiboak sustatzeko ardatz harturik.\nProgramen edukiaren inguruko zalantzak argitzeko, irakaslegoarentzat online aholkularitza.\nJarraipena eta Emaitzak\nProgramen aplikazio, zailtasun eta emaitzen etengabeko jarraipena egiten dugu.\nGure programetan izen eman duten ikastetxeentzat aurkezpen bereziak egiten ditugu.


Ekainak 12 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Ekainak 12 Zodiac Gemini da - Horoskopoa osoko nortasuna\nEkainak 12 Zodiac Gemini da - Horoskopoa osoko nortasuna\nEkainaren 12ko zodiako zeinua Gemini da.\nSinbolo astrologikoa: Bikiak. Baketasunarekin loturiko sinpletasunarekin, aberastasunarekin, izaera sendoarekin eta tentsioarekin lotzen da. Hau da sinboloa maiatzaren 21etik ekainaren 20ra bitartean jaiotako pertsonentzat Eguzkia Gemini dagoela jotzen denean.\neguzkia Capricornio ilargian minbizian\nGemini izena Twins izen latindarretik dator, gaztelaniaz zeinu horri Geminis esaten zaio eta frantsesez Gémeaux, Grezian ekainaren 12ko zodiako zeinuari Dioscuri esaten zaio.\nKontrako zeinua: Sagitarioa. Gemini-ren aurkakoa edo osagarria den seinale honek indarra eta sinpletasuna erakusten du eta bi eguzki zeinu horiek bizitzan antzeko helburuak dituzten baina modu desberdinean iristen diren erakusten du.\nModalitatea: Mugikorra. Honek goxotasun eta plazer jakin bat erakutsi dezake ekainaren 12an jaiotakoen bizitzan zenbaterainoko gozotasun eta plazer bat dagoen eta orokorrean isilpekoak diren.\nAginte Organoa: Merkurioa . Agintari planetario honek arintasuna eta zentzu zuzena sinbolizatzen ditu eta anbizioaz ere hausnartzen du. Merkurioak edozein planetako orbita azkarrena du, 88 egunetan Eguzkia inguratuz.\nElementua: Airea . Elementu honi esker gauzak suarekin batera berotzen dira, ura eta lurrarekin batera isurtzen dira. Ekainaren 12an jaiotako aire seinaleak gaitasun handiko eta bikainak dira.\nZorioneko eguna: Asteazkena . Askok asteazkena asteko egunik erakargarriena dela uste dutenez, Geminiren izaera adiskidetsuarekin identifikatzen da eta egun hori Merkurioak gobernatzen duenean lotura hori sendotu besterik ez da egiten.\nZorioneko zenbakiak: 3, 4, 13, 17, 24.\nInformazio gehiago ekainaren 12an Zodiac-i buruz behean ▼\nPisces 2019ko uztaila hileko horoskopoa\nScorpio 2019ko ekaina hileko horoskopoa\nvirgo gizona eta taurus emakumearen harremana\nzer den horoskopoa maiatzak 24\nvirgo gizona eta aquarius emakumea ezkontza bateragarritasuna


ARTZI – Pirinioetako galtzada erromatarra\nAztarnategia El Soto izeneko inguruan kokatuta dago, Nagore eta Zandueta herrien artean, Artzibar udalerrian, eta Iruñeatik 25km ingurura (Nafarroa ipar ekialdean). Artziko Jaurerriaren barnean kokatuta dago, gaur egun jauregia, Santa Maria eliza eta eraikinen baten hondarrak mantentzen diren gunearen inguruan.\nArrasto arkeologikoak Urrobi ibaiaren ekialdeko ertzean daude, NA2040 errepidearen iparraldean. Bide hori 2004. urtean eraiki zen, parajea bitan banatuz, eliza eta jauregia hegoaldean utzita.\nAztarnategia galtzadarekin lotuta egon da beti, bertatik metro gutxira kokatuta baitago. Orain arte dugun informazioaren arabera, galtzada Urrobi ibaiaren mendebaldeko ertzetik joanen zen ibarra iparretik hegora zeharkatuz. Gaur egun, galtzadaren bidea oinez egiteko prestatuta dago eta hari buruzko informazio gehiago eskuratu nahi izanez gero, honako esteka honetan topatuko duzu: galtzadaren ibilbidean barrena.\nArtziko aztarnategiari buruzko informazio eta irudi gehiago\nArtziko aztarnategiari buruzko informazioa Udalaren webgunean\nAztarnategiari buruzko artikulua\n2021ean Trabajos de Arqueología de Navarra indusketa-kanpainei buruz argitaratutako\nartikulu laburra (eskuragarri pdf-n).\nAztarnategiaren kokapen zehatza.\nPrest al zaude III. mendera bidaiatzeko? Entzun arretaz Artziko Ur harginak kontatuko digun istorioa.\nAZTARNATEGIAREN AURKIKUNTZA ETA IKERKETAREN NONDIK\nInguru horretan aztarnategi erromatar bat zegoela adierazi zuen lehen zantzua lurrazalean topatutako material arkeologikoak izan zen. Arrasto horiek Aranzadi Zientzia Elkartzeko taldekideek aurkitu zituzten, errepide berriaren eraikuntza lanen ostean.\n2012. urtean egin ziren lehen miaketa-zulo arkeologikoak eta egiturak aurkitu ez ziren arren, erromatar garaiko material ugari dokumentatu zen. 2014. urtetik aurrera miaketa geofisikoen hainbat kanpaina gauzatu dira. Horren ondorioz, lurrik mugitu gabe, paraje horretan hainbat eraikinez osatutako aztarnategi bat zegoela frogatzea ahalbidetu da.\n2015. urtetik aurrera indusketa arkeologikoen kanpainak antolatu dira udararo eta haiei esker, aztarnategiaren ezaugarri eta bilakaerari buruzko arrasto eta informazio ugari eskuratu da.\nBi metodologien elkarlanak ahalbidetuta ezaugarri desberdinetako eraikuntza-egituraz osatutako 1 ha-en inguruko kokaleku bat izanen zela ikusi da. Eraikuntza egitura horien kontserbazio maila ere anitza izango da, erabilitako ezaugarri eta materialen araberakoa izanen baita. Oraingoz soilik Nagore eta Lakabe lotzen dituen NA2040 errepidearen iparraldean aurkitu dira aztarnak, baina ez da baztertzen aztarnategia hegoaldera ere zabaltzearen aukera.\nOrain arte gehien ikertu den eraikina da; izan ere, 2015etik 2021era induskatu dute, etenik gabe. Oinplanoa angeluzuzena du eta 20 metroko luzera eta 5 metroko zabalera.\nGutxienez 7 gela edo espazio bereizi dira, eta horietako bik, gutxienez, berokuntza- sistema bat izango lukete. Egitura hauek zirkulazioko zoruaren azpian zegoen barrunbe batez hornituak zeuden (adreiluzko pilarez eutsia), aldi berean praefornium edo labearekin komunikatua. Aire beroa barrunbean zehar hedatzen zen eta lurraren gainazala berotzen zuen, pareten artean zeuden tubuli edo adreilu hutsetatik igotzen zen bitartean.\nEraikinaren berezitasun nagusietako bat Donazaharre/Saint Jean Le Vieuxen dokumentatutako termagunearekin duen antzekotasuna izango litzateke, Pirinioen iparraldeko isurialdean dagoen kokagunea, galtzada beraren jarraipenean.\nAzpiegitura termalaren erabilera bertan behera utzia izan zen arren, guneak erabilerarekin jarraitu zuen Antzinate Berantiarrean zehar, beste fase bat dokumentatu ahal izan baita, eraikuntza materialen zati ugarirekin, animalien hezur hondakinekin eta erromatar zeramika arruntarekin.\nAztarna horiekin batera, burdinazko zepa ugari ere aurkitu dira, egiturak ekoizpen- jardueretarako erabili izan zenaren adierazle. Horri Urrobi ibaiaren arroan eta inguruetan historiako hainbat garaitan meatze-ustiapenak egon zirela gehituta, litekeena da guneak metalgintzarekin lotutako jardueraren bat izatea.


Aldi baterako kontratuak % 20 hazi dira Euskadin lehen seihilekoan – Ekonomiaren KZ\n2021-07-20 Andoni Beitia\taldi baterako, Euskadi, kontratuak\nEuskadin, urteko lehen hiruhilekoan, ia 349.862 aldi baterako kontratu sinatu ziren, hau da, 2020ko lehen sei hilabeteetan baino % 20,4 gehiago. Hilabete horietan, pandemia martxotik aurrera agertu izanak eragin handia izan zuen jarduera ekonomikoan eta enpleguan.\nRandstad giza baliabideen enpresak egindako ikerketaren arabera, Euskadin aldi baterako kontratuen igoera Estatuko batez bestekoa baino handiagoa da (+% 17), baina erkidego batzuetan aldi baterako kontratuen igoera nabarmenagoa izan da, Kantabrian (+% 39) eta Gaztela-Mantxan (+% 27), besteak beste.\nBestalde, aldi baterako kontratuen hazkunde txikiena Katalunian ( % 18,5), Aragoin ( % 19,6) eta Galizian ( % 19,8) gertatu zen.\nEuskadin, urtarrila eta ekaina bitartean, 349.862 aldi baterako kontratu egin ziren, hau da, 2020an baino 59.261 gehiago.\nLurralde historikoen arabera, Araban izan da hazkunderik handiena ( % 24,1), ondoren Gipuzkoan ( % 23,8) eta Bizkaian ( % 17,2). Kopuru absolutuetan, Bizkaian aldi baterako 178.727 kontratu sinatu ziren, Gipuzkoan 101.759 eta Araban 69.376.\n← Europak 1.000 milioi euro onartu ditu Estatuak enpresei laguntzeko\nELAk Andoaingo etxez etxeko laguntza hitzarmena berritzea eskatu du →